Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 3. számú melléklet a 34/2008. (XII. 12.) OKM rendelethez
Paragraph Index: 1679

2. Történeti nyelvészet (12 óra) Változás és állandóság a nyelvben. A magyar nyelv eredete, rokonsága, érintkezése más nyelvekkel. Az összehasonlító nyelvtudomány módszerei. A magyar nyelv fő nyelvtörténeti korszakai. A jelentésváltozások. Jelenségek a magyar helyesírás történetéből. A magyar nyelv eredete, rokonsága, történetének korszakai. A nyelv természetes változása és beavatkozás a nyelvbe. A nyelvújítás és a nyelvművelés szerepe. Nyelvészeti problémák/témák bemutatása szóbeli és írásbeli műfajokban (szakszöveg). A szinkrónia nyelvi jelenségeinek magyarázata a diakrónia tényeinek figyelembevételével. Nyelvrokonság bizonyítása nyelvi anyag alapján. Nyelvtípus bemutatása nyelvi anyag alapján, véleményalkotás a nyelvtervezés néhány alapvető kérdéséről. A magyar nyelv eredetéről kialakított elméletek ismeretében elhatárolódás a tudománytalan nyelvrokonítástól, de nyitottság az újabb tudományos kutatások irányába. Példák bemutatása a legfőbb nyelvi változásokról. A magyar nyelvtörténet korszakainak jellemzése néhány példával.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes